651x366 Oriol Ponsatí-Murlà / MANOLO GARCÍA Oriol Ponsatí-Murlà / MANOLO GARCÍA\nDesprés del Pla Nacional de Lectura de Ferran Mascarell 2012-16, Santi Vila va presentar-ne un altre el 2017 que havia de tenir una inversió total de 105 milions d'euros. La Institució de les Lletres Catalanes ha rebut ara l'encàrrec de coordinar-lo. Com es pensa tirar endavant i amb quin pressupost?\nEl conseller Santi Vila el va presentar com un acord de govern quan no ho era, i les previsions econòmiques eren difícils de mantenir, de manera que moltes accions no les hem pogut satisfer. Ara estem treballant en l’avantprojecte de pressupost que, si tot va bé, s’ha d’aprovar a principis del 2020, i que suposa l’increment per al departament de Cultura d’un 0,7% a un 0,9%. En el cas de la Institució, això suposa un increment de 160.000 euros, que és important. Primer he reunit les direccions generals implicades en el Pla i hem fet un estat de la qüestió pressupostari. Ara hi destinem 12 milions d’euros, i el 2020 volíem destinar-n’hi el doble, 24. En aquests moments, amb els recursos propis en cobrim 6; per tant, passem de 12 a 18 i ens en queden 6 més per cobrir. Aquests que ens falten, si ens en sortim d’aprovar els pressupostos, haurien de sortir del pressupost del Govern a través d’una aportació específica per al Pla.\nQuines són les pròximes accions?\nConvocarem un Consell Nacional de la Lectura, que tindrà una representació de totes les administracions públiques implicades –l'ILC, l'ICEC i la direcció general de Creació, Acció Territorial i Biblioteques, i també l’Institut Ramon Llull i Política Lingüística– i la més àmplia possible del sector. Aquest consell és útil, perquè d’aquí en sortiran les conclusions que permetran deliberar a fons i arribar a consensos sobre quin model de foment de la lectura volem al país.\nI el departament d’Educació?\nSi volem que sigui realment un Pla Nacional de Lectura també s’hi ha d’implicar Educació, així com el món municipal i les diputacions. Hem de tenir una visió com més àmplia millor, i això ho aconseguirem a través d’aquest consell, que farà, mitjançant unes taules sectorials, una valoració sobre les necessitats del sector. No llençarem l’anterior Pla de Lectura per començar-ne un de nou, sinó que mirarem de donar resposta fins allà on sigui possible del que proposava aquest pla, però no ens podem permetre un Pla de Lectura cada quatre anys. Si realment ens creiem que la lectura és un element vertebrador i transversal, hem d’establir les bases per a un Pla de Lectura 2030, i per això cal tenir unes estructures i un consell fixes.\nLa Institució ja té un consell. Serà aquest?\nAquest consell és un òrgan assessor intern de la Institució, però reuneix tots els àmbits que caldrien si féssim un Consell Nacional de la Lectura. Faltarien els representants del departament d’Educació, així com els dels altres òrgans del departament de Cultura implicats. Un cop convocades i definides les taules de treball, es podrà tirar endavant. Cal donar suport a tot el sector, des dels creadors fins a les biblioteques i la indústria.\nUna de les accions que han tingut més èxit del Pla és el programa Fas 6 anys, et regalem un llibre. Continuarà?\nÉs un programa que econòmicament sosté l’ICEC i que està tenint molt d’èxit. Ara cal fer una revisió a fons a l'acabar l’any per veure quina tendència hi ha hagut respecte al 2018 en la compra de llibres en català i castellà i avaluar-ho. Si veiéssim que creix el castellà –ara estem un 70-30–, ens plantejaríem restringir-ho a la llengua catalana.\n¿Es crearà una direcció general del Llibre?\nAixò és una cosa que es va posar com a punt número 1 del seguit de mesures del Pla de Lectura, i allà es va quedar, perquè això vol dir molts diners. Quan el conseller Vila va llançar-ho sabia que no ho podia fer.\n651x366 Oriol Ponsatí-Murlà: "Volem establir les bases per a un Pla de Lectura 2030" / MANOLO GARCÍA Oriol Ponsatí-Murlà: "Volem establir les bases per a un Pla de Lectura 2030" / MANOLO GARCÍA\nI la Casa de les Lletres?\nS’ha parlat de la Casa de les Lletres de l’Ateneu Barcelonès, però ja veurem si la fan. Un dels nostres principals agents són les entitats articuladores, com l’AELC, l'ACEC o el PEN, que estan hostatjades a la cinquena planta de l’Ateneu gràcies a un conveni amb la Generalitat que caduca el desembre del 2021. Acabem de tancar un acord associat a una ajuda per a la remodelació arquitectònica perquè aquestes entitats puguin prorrogar cinc anys més la seva estada amb les mateixes condicions. Quan jo vegi que hi ha una voluntat real de fer una Casa de les Lletres amb l’ICUB i la Diputació, i si a les entitats els va bé i hi volen anar, perfecte. Personalment crec que tindria tot el sentit del món que la seu de la Institució de les Lletres Catalanes fos alhora hotel d’aquestes entitats, i és un tema que tinc sobre la taula, però s’hauria de buscar un altre local. Aleshores sí que seria la Casa de les Lletres.\nEspais Escrits és una de les associacions que fan més feina per al patrimoni literari català, i compta amb pocs recursos.\nÉs una estructura potentíssima, perquè darrere seu hi ha un centenar d’altres entitats, no només cases museu, i totes despleguen estratègies de patrimonialització literària. És una de les entitats de referència i li donem suport a través d’una línia d’ajudes que permet incloure despeses de personal i espai. L’entesa amb les responsables és òptima, i estem treballant conjuntament perquè la part de recerca que es fa a les universitat conflueixi amb la que ja duen a terme des d'Espais Escrits.\nQuin paper han de jugar les cases museu d’escriptors a l’hora de preservar els llegats d’escriptors?\nEls llegats tant d’escriptors com d’editors es vehiculen a través de la Biblioteca de Catalunya o l’Arxiu Nacional. La Institució mira d’estar al cas quan hi poden haver possibles llegats en forma de biblioteca o arxiu personal, i la nostra obligació és acompanyar, allà on hi hagi voluntat, aquestes entitats. D’altra banda, l’any passat es va crear la figura de "secció de l’Arxiu Nacional de Catalunya", i he plantejat la possibilitat que alguna de les entitats d’Espais Escrits, com la Fundació Josep Pla de Palafrugell, s’hi adhereixi. Sense moure ni un sol paper de Palafrugell passarien a ser una secció de l’Arxiu Nacional amb tot el que implica de suport tècnic. Això ja ho hem aplicat a l’Arxiu de la Casa Ametller i abans a l’Arxiu Tarradellas de Poblet: és una bona solució.\nL’any que ve no hi haurà cap commemoració que recordi una dona. Com és?\nFem el centenari del naixement de Joan Perucho i els 50 anys de la mort de Josep Carner. Fem un esforç perquè no ens passi per alt cap figura rellevant que hi hagi de ser, homes o dones, però és normal que quan mirem enrere ens trobem més escriptors homes.\nDe vegades falta recerca, perquè moltes dones han quedat sepultades.\nFem cerques amb l’Institut Català de les Dones, i l’any vinent, per exemple, recuperem la figura d'Isabel Jolis Oliver (1662-1770), la impressora de la segona edició d' El Quixot a Barcelona, en el 250è aniversari de la mort. Aquesta commemoració s'assumirà com una acció coordinada sota el paraigua del Pla de Lectura.\nQuin projecte teniu envers els espais de creació?\nA Catalunya en tenim uns quants, però no sabem quins són, i s’hauria de fer un mapa. Hi ha des del centre de Farrera fins a la Sénia, on hi ha la Casa de l’Artista, que inclou un programa de residències literàries, a part de la FABER a Olot, que actualment impulsa el Ramon Llull amb convenis amb l'Ajuntament d'Olot i Andorra, on han obert una nova residència. Hem d’avançar cap a un estàndard homologable amb els programes europeus, i la millor manera de fer-ho és mitjançant una nova línia d’ajudes. El pas següent és posar aquesta xarxa connectada amb la internacional. M’he reunit recentment amb el CIRDOC de Tolosa per crear una xarxa d’espais de creació literària transfronterera amb Occitània, les Balears i el Principat de Catalunya.\nLa candidata de Junts per Catalunya al Congrés, Laura Borràs, està sent investigada per presumptes irregularitats en concessions administratives durant el temps que va estar al capdavant de la Institució. Què opina del cas?\nPuc afirmar amb rotunditat, perquè tinc accés a tota la documentació administrativa i econòmica que es va generar durant aquells anys, i que és consultable per tothom perquè està penjada, que si efectivament s’està investigant Laura Borràs en aquests termes és una aberració i una falsedat. No hi ha cap fet que pugui donar suport a aquestes imputacions, i crec que s’emmarquen en la deriva repressiva que estem vivint.


Ivy House Farm Lymm Regne Unit - Ofertes d'hotels amb els MILLORS DESCOMPTES EN LÍNIA Fer un comentari al lloc web\nIvy House FarmLymm, Lymm, Regne Unit - Veure al mapaIvy House FarmVeure més fotosVeure més fotosVeure totes les 24 fotosVeure al mapaParticularitats que li encantaranbanyjardíaparcament de cotxessala de jocsinstal.lacions de barbacoa\nSobre l'allotjamentDescripcióDissenyat tant per oci com per negoci, Ivy House Farm està situat idealment a Lymm; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Ivy House Farm també ofereix moltes instal.lacions per enriquir la seva estada a Lymm. Les carecterístiques més important de l'hotel inclouen aparcament de cotxes, instal.lacions de barbacoa. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, aparell de televisió, reproductor de DVD/CD, nevera, renta vaixelles a cada habitació. L'hotel ofereix moltes oportunitats d'oci úniques, com bany, jardí, sala de jocs. Amb una localització ideal i amb comoditats imbatibles, Ivy House Farm no troba competidors en cap categoria.Mostrar mésCaracterístiquesAccés a InternetWi-Fi gratuït en totes les habitacions Desplaçamentaparcament de cotxes Fitnes i recreaciósala de jocs Coses a fer, maneres de relaxar-sebanyjardí Àpats, begudes i refrigeriinstal.lacions de barbacoa Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióestris de cuinarentadoracalefaccióneverarenta vaixellesempolles d'aigua de cortesiaplat de dutxareproductor de DVD/CDIdiomes ParlatsAnglès Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més\nAllotjaments a Lymm


Càlcul d'estructures (I)\n27 febrer 2021 17:35\nBartomeu Fiol | 22 febrer 2005\nMolts de lectors -potser la majoria- cerquen el poeta que hi ha darrere els llibres de la parenta pobra/rica que porten el seu nom a la portada. D'altres lletraferits -entre els quals em trob- tendim a creure que l'atenció s'ha de centrar més aviat en el text de l'obra, més que en el seu autor. De fet, pensam que -en tot cas- és l'obra la que fa al seu autor i no a l'inrevés, com sembla que indicaria la lògica causal més pedestre. En l'art, com en la veritat o en el coneixement, per a nosaltres -tal vegada un poc passats de rosca- és el fill (el text) el que resulta ser el pare i aquest (l'autor), al capdavall, resulta ser el fill. En qualsevol cas, donam molta més importància al poema que al poeta, a la parenta pobra que al torsimany de la parenta pobra.\nNaturalment, tot això, per vàlid que sigui des d'un punt de vista estrictament estètic, cal prendre-s'ho cum grano salis. En especial, quan el poeta ha estat sotmès a unes circumstàncies excepcionalment difícils. Perquè hi ha casos en els quals les circumstàncies són tan lacerants o feridores que condicionen tràgicament el poema o els poemes. En semblants condicions, qui vulgui contribuir a la promoció de la recepció o de la lectura del text no podrà deixar de fer alguna referència -per pudorosa que sigui- al turment o a la tortura que l'ha engendrat. Aquest és precisament el cas del llibre que volem comentar, que acaba de ser publicat per Proa a la seva veterana col·lecció Els llibres de l'Óssa Menor: Càlcul d'estructures, de Joan Margarit, el poeta/arquitecte o l'arquitecte/poeta gran de còrpora i gran d'esperit i prestigiós catedràtic jubilat, justament de Càlcul d'estructures, de l'Escola Superior d'Arquitectura de Barcelona.\nLes punyents circumstàncies que, en aquest cas, no podem deixar de tenir presents, són la síndrome de Rubinstein-Taybi que patia la seva filla Joana i la seva mort el 2001, filla i traspàs als quals ha dedicat tants de poemes memorables i el mateix poemari Joana (2001), editat també per Proa, a la mateixa col·lecció. Circumstàncies que no ens han de fer oblidar tampoc el que Joan Margarit va confessar-nos al pròleg d'aquest llibre: «No hi ha res comparable a poder tenir cura d'una persona a la qual s'estima, però és difícil trobar algú com la Joana amb qui establir unes relacions d'una alegria i alhora una tendresa tan profundes que, al cap dels anys, ja no se sàpiga qui té la cura de qui».\nSi la recepció de Càlcul d'estructures no és possible, doncs, sense acollir també la presència de la filla minusvàlida («Però, és que cal abandonar una fe / sols perquè ja no sigui veritat? / Deixaré d'estar amb tu perquè no hi siguis?», ens ha deixat dit Joan Margarit en el tercer poema de Joana), em sembla que tampoc és comprensible o assimilable sense el que és, per a l'autor, trobar-se «darrere d'aquests ulls de vell», com ens fa saber en confidència al primer poema de Càlcul d'estructures, Autoretrat amb mar, en el qual també ens diu: «Aquest estiu d'alcohol amb gel als ulls / sento la meva vida negra i groga / com la polpa d'un fruit que es va podrint / al voltant del pinyol de la memòria. / Amaga't dintre meu, perduda criatura». Òbviament, la vellesa és l'edat per a reivindicar la comunió dels morts, la comunió dels nostres morts, la comunió de nosaltres amb els nostres morts.\nTot i que la mort pot ser considerada també un alliberament. Com és el cas en la magnífica estrofa final de Matí al cementiri de Montjuïc: «Pujant pel vell camí davant del port / vaixells i grues es van fent petits / i el mar es va eixamplant. Aquí, / en el lloc més alt, / estàs salvada del dolor del món».


\tQUI SÓM – CatAlinKa Project\nLes veus s’han trobat per fondre’s en les harmonies fosques, aspres, inquietants però també valentes que desperten vigor i confiança, tendres… acords que ressonen dins la cúpula daurada amb les Icones vetllant els nostres cants.\nVera Krasnoperova (mezzosoprano), nascuda a Mozhga (Rússia) va formar-se a l’ institut musical de la República d’Udmúrtia, seguidament accedeix al Conservatori Superior de Música M.I. Glinka de Niznhi Nóvgorod, assolint la titulació d’intèrpret de cançons populars i professor en l’especialitat de cant. Amb una veu commovedora, al 2006 s’estableix a Girona on ha col·laborat en gal·les operístiques dels Amics de l’Òpera de Girona i en representacions al Gran Teatre del Liceu de Barcelona formant part del cor del teatre. És membre de la Capella de la Catedral de Girona i també ha format part del Cor de la Diputació de la mateixa ciutat. La calidesa del seu instrument no deixa indiferent al qui escolta la seva veu.\nLa versatilitat d’Anna Bobrik (soprano) l’ha dut des del conservatori de Música de Bryansk (Bryansk Oblast, Rússia) on hi va cursar estudis de violí i direcció coral formant part del ensemble vocal de Bryansk, fins a formar part del cor de la Diputació de Girona, o de la Capella de la catedral de Girona, així com a desenvolupar la tasca de directora de corals municipals com la coral de Salt. El seu coneixement de la música ortodoxa russa ha estat un element essencial pel grup del qual n’ha assumit la direcció i és responsable dels arranjaments i el repertori . el seu timbre serè embolcalla les melodies que es van desgranant al llarg de tot aquest viatge sonor.\nSi haguéssim d’esmentar un primer qualificatiu a la veu de Daniel Morales (baríton-baix), convidríem en el de la seva riquesa harmònica. Els colors que emanen del seu cant, tots estan tocats amb un vellut que els amoroseix. Quan disposa el seu instrument al servei de la música de cambra, s’obté un so compacte i ben equilibrat. Nascut a Barcelona, compagina els estudis musicals amb el de ciències químiques, assolint-ne el doctorat. També en el cant entra a formar part del Cor de Cambra del Palau de la Música Catalana l’any 2006 i d’acord amb la seva personalitat intrèpida, aborda un munt de gèneres tots ells relacionats amb el seu instrument: la veu. El seu repertori és ampli i engloba des del gènere de l’oratori i l’opera barroca (Magnificat de J.S.Bach, “The Fairy Queen” o “ Dido & Aeneas” de h.Purcell), passant per els “Carmina Burana” de C.Orff, arribant a abordar temes del món del jazz (en aquest punt cal destacar la seva improvisada, però brillant actuació al costat de Boby McFerry al Palau de la Música). Com a docent, és professor de cant a l’escola coral del Palau de la Música on imparteix classes als membres de l’Orfeó Català. Sempre en contínua recerca, imparteix tallers d’imitació d’instruments amb la veu humana. És llicenciat en el mètode TOMATIS especialitzat en cantants.\nDe Cracòvia li arribaren els primers aires eslaus, Josep Camós i Roquet va estudiar cant a l’Acadèmia superior d’aquesta ciutat amb el professor W.J. Smietana. Tenor de veu lírica, ha format part dels cors del Teatro Real de Madrid i també del Gran teatre del Liceu. Com a solista a realitzat concerts arreu de Catalunya i també ha intervingut al Festival de la Côte Vermeille, a Collioure (França). Però en el seu anhel de buscar complicitats amb la seva veu, ha trobat en el Cor de Cambra del Palau de La Música Catalana un ambient perfecte per desenvolupar la música cambrística. En aquest conjunt ha tingut l’oportunitat de treballar amb Helmut Rilling, Antoni Ros Marbà, Harry Christofers, o sir Neville Marriner, i darrerament amb Les Musiciens du Louvre sota la batuta de Marc Minkovski,entre d’altres,així com també col·laborar en diversos espectacle del Festival de Música de Peralada.


L'edifici, d'estil gòtic tardà, disposa de tres altures, amb finestres rectangulars en la planta baixa i triples amb columnes en el pis principal. El torrassa renaixentista, la construcció del qual...\nCol·Legi de L'art Major de la Seda i el Seu Hort\nLa tradició tèxtil de València, importada per la immigració d'artesans genovesos, va provocar la reunió dels treballadors de la seda en el gremi de seders que es va establir en un casalici del segl...\nPalau De Justícia (Antiga Duana)\nEn l'antiga duana es canalitzava tot el comerç que, procedent del mar, va fer de València un dels centres econòmics del segle XVIII. Posteriorment es va convertir en fàbrica de tabacs i actualment....\nL'edifici, neoclàssic, servix als magistrats del Tribunal de les Aigües com a lloc de reunió abans d'assistir als juís. Les finestres de les fatxades estan rematades amb frontons rectes i corbs i a...\nEl Teatre Principal va ser el primer que es va construir a València d'acord amb els cànons moderns del terme que facilitaven la visualització de les interpretacions. El projecte és de l'arquitecte....\nLa plaça de bous, d'estructura cilíndrica, presenta quatre files d'arcs, a l'estil de monuments com l'amfiteatre de Nimes o el Coliseu. Les columnes que subjecten les galeries estan confeccionades....\nEn els seus orígens, l'enclavament va estar ocupat per l'arxiconfraria de la sang i, posteriorment, l'edifici va ser fundat per a albergar un centre d'ensenyança de xiquetes. Tant el seu ús com les...\nTestimonis d'excepció del desenvolupament de la ciutat, les Torres de Serrans van ser en l'època medieval la principal entrada a la ciutat murallada per als visitants procedents de Catalunya i Arag...\nLa importància del palau dels Almiralls es troba en el seu pati claustral, que constituïx un dels exemples més purs dels palaus valencians senyorials. El pati és de planta trapezoïdal amb arcs gòti...


El Tall a Calella de la costa Barcelona Botiga Gourmet\nPàgina inicial/Botigues, Comarques, Gironès, Gurmet català/El Tall productes selectes\nEl Tall Productes selectes és una empresa jove nascuda l’any 2005, i després de l’experiència acumulada durant més de 15 anys al món de les chacinas i pernils pel seu fundador Xavier Manresa i Susanna Martori , decideixen implantar-se i començar aquesta nova aventura a Calella de la Costa, (poble del Maresme província de Barcelona).\nLa primera botiga, d’aproximadament uns 130 metres, es munta donant un èmfasi notable al món del Pernil. En aquesta botiga es poden trobar una gran varietat de Pernils i Paletes, formatges, patés, foies, embotits ibèrics i regionals, conserves, olis i un celler de considerables dimensions. L’any 2010, s’incorpora a la botiga una zona de degustació, on es poden tastar els productes exposats i prendre algun suculent brou del celler, sempre a un modic preu.\nEl 2007 es va obrir la botiga de Blanes, una petita botiga gourmet, situada al centre de la població, dedicada al Pernil i a gran varietat de productes delicatessen. Hi trobaràs pernils, embotits, formatges, conserves, vins, delicatessens, menjar preparat… i una infinitat de productes tots de la més alta qualitat.\nA finals del 2010, vam obrir el nostre últim punt de venda. És a Girona, a plaça Catalunya. Una botiga molt minimalista, on predominen els pernils i productes delicatessen. Hi trobaràs patés, foies, caviar, melmelades, salses, conserves, marisc de Rias, whiskys, ginebres, xampanys, caves, etc.\nA El Tall , predominen els productes considerats “Tops”, grans marques, amb màximes garanties i servits de la millor manera possible. També tenim la nostra pròpia marca de Pernil “El Tall”, Pernil de gran qualitat a molt bon preu, sempre escollit dels millors assecadors per nosaltres mateixos.\nPLAÇA CATALUNYA 26\nBy Josep García|2019-12-05T11:41:50+01:0010, Febrer 2014|Categories: Botigues, Comarques, Gironès, Gurmet català|


El III Col•loqui Fabra, en marxa - Tottarragona.cat :: Diari digital independent d'informació i d'opinió de Tarragona\nS’inaugura demà al Palau de Congressos i aplega més de 150 lingüistes\nDemà, dimecres 17 de desembre, es posa en marxa la tercera edició del col•loqui internacional “La lingüística de Pompeu Fabra”, que reunirà a Tarragona un centenar i mig d’estudiosos per reflexionar sobre l’obra del màxim codificador de la llengua catalana. Al llarg de tres dies s’analitzarà en profunditat l’obra de Fabra des de diverses òptiques.\nLa inauguració anirà a càrrec del rector de la URV, Francesc Xavier Grau; la tinent d’alcalde de Cultura, Patrimoni Històric i Ensenyament, Rosa M. Rossell; Anna Domingo, representant territorial de la Secretaria de Política Lingüística; Carme Oriol, directora del Departament de Filologia Catalana de la Universitat, i Miquel Àngel Pradilla, president del comitè organitzador del Col•loqui.\nLa tinent d’alcalde Rosa Rossell ha destacat la col•laboració del Servei de Política Lingüística Municipal en l’organització i el desenvolupament del Col•loqui i ha recordat que Tarragona ha donat grans noms en el món de l’estudi de la llengua catalana, el més important dels quals és Antoni Rovira i Virgili, al qual es dedica una ponència.\nPradilla, per la seva banda, ha remarcat el paper que té en l’actualitat el Departament de Filologia Catalana de la URV com a referent en l’estudi del procés de normativització de la llengua catalana i la seva posada al dia, i ha destacat les oportunitats que ofereixen les noves tecnologies de la informació i la comunicació en aquest sentit.\nLa novetat més destacada de l'edició d'enguany és la comparació entre el procés codificador que va dur a terme Fabra amb la llengua catalana i els processos codificadors d'altres llengües romàniques. Per fer aquesta anàlisi el Col•loqui comptarà amb la presència de prestigiosos lingüistes procedents d’arreu dels territoris de parla catalana, però també de Suïssa, Hongria i Itàlia.


Quasi com una nena\nS’abraça al seu nadó, és quasi com una nena -és una nena- embolicats tots dos amb la manta de Creu Roja. Cada vegada són més les dones i les dones/mares que es posen a mans de l’atzar -un atzar...\nL’enyorat Pere Tapias, que si fos entre nosaltres ja hauria acabat amb les existències d’escarola i xató de la temporada, cantava aquella que deia que n’erem deu mil menjant pernil sota una figuera....\nNingú les va trobar a faltar\nSi són d’estrictes gustos cinematogràfics clàssics per Setmana Santa, es poden estalviar llegir aquesta columna. I si no tenen estómac per a les escenes de violència extrema, passi’n pàgina ràpidament...\nEl canvi d’hora, un anacronisme\nUna de les rutines imposades des de fa uns anys és la de “canviar les agulles del rellotge” dos cops l’any, l’últim cap de setmana dels mesos de març i d’octubre. La raó, la Directiva 2000/84/CE...\nAvui és divendres i no n’hi ha a taula; encara són per esclovellar.\nDemà toca netejar els recs\nS’han collit faves, porros, bròquils, pèsols, calçots; s’han sembrat patates; ara s’està preparant la terra pels productes d’estiu: tomates, bitxos, carbassons; a partir de maig serà el torn...\nUna altra manera de vacunar-se\nSí, va ser el meu primer concert, en un recinte tancat, en plena pandèmia. Feia temps que volia assistir a alguna actuació musical però no trobava el dia, l’hora, el grup... excuses, en el fons....\nLa pena que fa Aznar\nAra entenc la cara de hiena que muda a cara de cretí i la de cretí que muda a cara de hiena\nAixò no és una crisi de parella\nAl principi no li donava importància, avui està gelós, demà vol saber on he anat. No era el tipus de relació que havia imaginat però ho atribuia a coses de la convivència i es recriminava ser massa...\nJa està escrit abans que es produeixi. Facin el que facin, ja està decidit que el govern que acabi sortint, sigui demà, diumenge, dimarts o d’aquí a dos mesos, serà un esguerro. Tant li fa que triguin...


Sistema Humboldt. Pensar / Pintar - AU Agenda\nDel jue 20/2 al dom 10/5 de 2020\nEl Centre Cultural de la Nau, de la Universitat de València, organitza en la sala Acadèmia, entre el 20 de febrer i el 10 de maig, l’exposició Sistema Humboldt. Pensar/pintar. Aquesta exposició de l’artista valenciana Nuria Rodríguez tracta la figura de l’il·lustrat i explorador Alexander von Humboldt (1769- 1859).\nL’exposició s’ha presentat aquest matí en La Nau amb les intervencions del vicerector de Cultura i Esport, Antonio Ariño i l’artista Nuria Rodríguez. El vicerector ha assenyalat que “Humboldt és el científic per antonomàsia en l’àmbit de la natura, l’inventor del concepte de natura tal com ho entenem en l’actualitat, una idea científica i poètica al mateix temps”. L’exposició s’ha organitzat, segons ha destacat Ariño, l’any en què es commemora el 400 aniversari de la invenció del mètode científic definit per Francis Bacon i permet descobrir al “possiblement primer explorador no colonitzador de la història”, el llegat del qual està en plena actualitat davant reptes com l’emergència energètica o la crisi climàtica.\nAquest naturalista prussià va posseir tots els sabers científics amb una mirada que entrellaçà ciència i art. Geògraf, cartògraf, geòleg, vulcanòleg, sociòleg i botànic, donà els primers passos del que avui coneixem com climatologia, estadística i economia política. Recentment també s’han conegut les seues reflexions i les seues alarmes sobre el canvi climàtic i la biodiversitat.\nL’exposició aplega un centenar d’obres, entre les quals es troba la sèrie de pintures de gran format de Nuria Rodríguez, amb dibuixos, vídeos i objectes. Aquestes obres que es poden contemplar en La Nau aprofiten el relat del viatge que va fer pel Mediterrani Alexander von Humboldt per ampliar la col·lecció de làmines científiques de la seua història natural. A principis de 1799, amb 29 anys, Humboldt posà en pràctica el pla de conèixer personalment els llocs insòlits que en la seua infància havia vist en imatges. Alliberat de les càrregues econòmiques i familiars, va recórrer a peu el Mediterrani, ple de somnis i carregat amb la seua vasta col·lecció d’instruments científics. El seu desig era utilitzar-los de carta de presentació a la societat científica de l’època i la Cort espanyola i d’aquesta manera obtenir el passaport que li permetera viatjar amb total llibertat per territoris desconeguts.\nSota aquesta premissa, l’artista Núria Rodríguez proposa un diàleg entre la seua obra i les col·leccions patrimonials. Les preocupacions i interrogants de la producció actual de l’artista han trobat en la inesgotable capacitat de recerca d’Humboldt un referent històric fonamental; la selecció de fons patrimonials (especialment de caràcter científic) realitzada per la mateixa artista enforteixen aquest discurs de recerca i, a més, doten a aquests materials científics d’un nou valor artístic.


Com va anar “La Nit de la Recerca 2012”? |\nTal i com vam anunciar, el passat divendres a Girona (així com a més de 300 ciutats europees) vàrem celebrar la Researchers’ Night, La Nit de la Recerca 2012, coordinada per la C4D de la UdG.\nActe d’inauguració de la RN12 amb la Rectora de la UdG i el mag Fèlix Brunet, conductor de la festa.\nActe d’inauguració de la RN12 amb la Directora i subdirector de la C4D i el mag Fèlix Brunet, conductor de la festa.\nEnguany, sota la faç del nobel Ramon y Cajal com a bandera amb motiu de la celebració de l’Any de la Neurociència a l’estat però també coincidint aquest 2012 amb l’Any Internacional de l’Energia Sostenible, la RN12 a Girona va estar dedicada especialment a aquestes dues àrees d’investigació. D’aquesta manera diversos investigadors de la Universitat de Girona, vàrem sortir dels nostres laboratoris de recerca per mostrar a la població com en pot ser d’interessant i divertida la recerca científica, concretament enfocada en les energies renovables i la neurociència.\nPer una banda, els més petits varen poder jugar tot descobrint les il·lusions òptiques més espectaculars i els mes grans varen observar làmines de cervell animal a través del microscopi, per tal de cercar-hi neurones.\nIl·lusions òptiques. La percepció i la neurociència.\nObservem neurones al microscopi.\nPer altra banda, vàrem poder entendre quines energies renovables existeixen i el seu interès de cara a donar resposta al repte energètic. Fabricant piles amb material ben casolà, com són les llimones, monedes, claus i maquinetes, vàrem poder posar en funcionament brunzidors i rellotges. De la mateixa manera, vàrem descobrir el gran potencial de l’hidrogen per a fer anar un motor elèctric i vàrem descobrir el fantàstic cotxe, fruit del projecte Àliga, EPS UdG, que pot recórrer més de 500 km consumint només 1 L de betzina!\nFem piles amb llimones, monedes recovertes de Cu i claus galvanitzats.\nHidrogen per posar en funcionament un motor elèctric.\nJugant amb la ciència de la cuina ens vàrem fer les nostres pròpies piruletes de xocolata i gràcies a en @miquelduran ens ho vàrem passar molt bé amb la neurociència de la màgia.\nCiència a la cuina. Fem pituletes a partir de xocolata desfeta.\nLa màgia de la neurociencia amb en Miquel Duran i l’Anna Fonalleras d’ajudant.\nDurant les 4 hores que va durar la revetlla de la ciència, en Pep Duran i jo mateix vàrem anar desenvolupant experiments espectaculars de ciència recreativa, per anar animant el personal. Un dels més espectaculars va ésser aquest que tenim gravat. Nitrogen líquid dins una ampolla de plàstic i, després de tapar-la bé, la vàrem introduir en un bidó ple d’aigua (amb un pes perquè l’ampolla s’hi enfonsés). El resultat… ben visible al vídeo! 😉\nMés info: http://www.udg.edu/Noticiesiagenda/Reculldenoticies/tabid/2575/p/26790/language/ca-ES/Default.aspx\nLa Universitat de Girona ja ha publicat el vídeo resum de la Nit de la Recerca 2012. Hi surten ben gravats un parell dels nostres experiments de ciència recreativa:


La nova convocatòria dels plans d’ocupació beneficia 114 persones: Ajuntament de Santa Coloma de Gramenet\nLa nova convocatòria dels plans d’ocupació beneficia 114 persones\nL’Ajuntament, a través de l’empresa municipal Grameimpuls, contractarà 114 persones en situació d’atur per realitzar\nobres i serveis d’interès social a la ciutat durant els mesos d’octubre i novembre.\nEls contractes, que tindran una durada d’entre 6 mesos i un any, es corresponen amb diversos projectes: 45 persones seran contractades mitjançant el Pla d’ocupació local de l’Ajuntament, 58 a través del Programa complementari de foment de l’ocupació local de la Diputació de Barcelona, i 11 més des de projectes de l’Àrea Metropolitana de Barcelona.\nLa nova oferta laboral se centra en projectes d’atenció i suport a la ciutadania, serveis de cohesió social i intervencions immediates de manteniments iadequació d’espais públics. En aquest àmbit, hi destaquen les contractacions per al projecte d’actualització de bases de dades de Serveis Socials, fet que permetràmillorar la tramitació de documents; el reforç del Servei de Biblioteques i de l’OIAC, i el suport a la gestió i dinamització d’activitats en el campLGTBI.\nEl foment de les noves tecnologies i l’alfabetització digital, així com els projectes de millora de la via pública, són altres esferes destacades en aquesta convocatòria de plans d’ocupació.D’aquestes dues àrees, en sobresurten\nla Brigada d’Intervenció Immediata, que atén actuacions urgents de neteja o manteniment a la via pública, i el projecte «Aules nodat» que fomenta l’ús de noves tecnologies.La iniciativa «Patis oberts» i els suports al Centre d’Informació i Recursos per a Dones o de l’OMIC són altres projectes remarcables.\nEls plans d’ocupació són programes de contractació de persones en situació de desocupació per a la realització d’obres i serveis d’interès social a la ciutat. L’objectiu principal n’és ajudar els veïns i les veïnes que tenen més dificultats per accedir al mercat laboral.


Dos models de poble | Blog d'Agnès Ferré\nDos models de poble\nLa nit de Reis a la Bisbal de 2008 vam poder veure els fruïts que dóna el model de poble que imposa el nou consistori. Una cavalcada única, al nucli no al municipi, organitzada per l’Ajuntament a cop de talonari. Focs artificials, xaranga, cavalls, un carruatge, una carpa climatitzada, i anteriorment un descapotable per a portar al patge. Quan ens ha costat senyor alcalde? Molts diners per molt poc lluïment si es compara amb qualsevol de les cavalcades que recordem d’anys anteriors. Per això cal apujar els impostos?\nAquest model és totalment contrari al que nosaltres defensem basat en el suport a les entitats per a què organitzin actes en benefici de tot el municipi. Un model que vam seguir a l’anterior legislatura, donant subvencions equitatives a les dues entitats més grans del poble, les que organitzaven les cavalcades i aconseguint, a partir del diàleg, que hi hagués per primer cop en molt temps un sol patge. Va costar poc més de cinc cèntims al municipi (només els caramels) i sense passar pel damunt de la voluntat de cap entitat.\nUn model que també hauria permès que aquest any hi hagués una sola cavalcada perquè hi havia una entitat oberta a fer-la a cost zero. Alguns van argumentar que les condicions d’aquesta entitat, lliurar el regals al seu local, no eren assumibles. A mi em sembla una excusa si pensem que també en la legislatura passada i gràcies al bon fer d’una associació, l’AMPA, es va poder fer una magnifica escola de futbol que es portava a terme en el camp de futbol d’una de les dues mencionades entitats. Una escola de la que va participar TOT el poble.\nAquest és doncs el model que defensem: donar suport a les persones i entitats amb ganes de fer coses. Mentre n’hi hagi, que a la Bisbal n’hi ha i moltes, aquest model garanteix els millors resultats, perquè la gent hi treballa de gust i permet destinar diners a d’altres accions necessàries pel municipi.\nFinalment un recordatori per a desmemoriats. Aquest any no és el primer cop que des de l’Ajuntament s’intenta que es realitzi una sola cavalcada de Reis. Fa uns quants anys es van portar a terme una sèrie de reunions en les que participaven els presidents de les dues entitats que organitzaven les cavalcades. Dues persones dialogants que, curiosament o no, anaven a la llista electoral de CiU en les passades eleccions municipals. Semblava que s’arribaria a un acord. Un acord que no es va produir no per manca de voluntat de l’Ajuntament sinó en bona part pel canvi de president en una de les entitats. Un nou president amb un tarannà ben diferent de l’anterior. Eren altres temps, i el que ahir dinamitava la possibilitat d’acord avui, curiosament o no, està donant suport a l’equip de govern per fer la cavalcada de Reis d’enguany.\nAgnès FerréA l'oposició (2007/11)Bisbal, cacic, vergonya\nEl Corte Inglés: de llop a gran tresor ERC, PSC i ADMC aproven cobrar 160€ per reunions


Aplicacions al núvol per a emprenedors i pimes - solucions360\nGoogle Drive/Dropbox/One Drive\nQualsevol d’aquestes tres aplicacions et permeten mantenir la teva documentació al núvol de forma segura. Això et permetrà accedir als teus arxius en qualsevol moment i des de qualsevol dispositiu que tingui connexió a internet. Jo faig servir Google Drive ja que d’entrada em dona un compte amb 15 Gb d’espai gratuït i s’integra perfectament amb altres serveis de Google com Gmail. Per la seva banda, One Drive ofereix 30 Gb d’espai i permet guardar una còpia de la configuració del teu PC en els servidors de Microsoft. Dropbox també és una bona opció però la versió gratuïta queda una mica justa, amb només 2 Gb. Totes tres compten amb aplicació d’escriptori per treballar amb la teva informació de manera sincronitzada des de diversos ordinadors.\nAvui dia no et pots permetre el luxe de perdre un correu si el teu dispositiu es fa malbé o pateixes un robatori. Si fas servir un programa de gestió de correu electrònic com Outlook o Thunderbird configura els comptes amb el protocol IMAP. Això vol dir que els mails sempre queden al servidor i no al teu ordinador. Una altra opció és configurar els teus comptes a través de Gmail tal com explico en aquest post.\nLes llistes de paper han passat a la història. Ocupen espai i es perden. És infinitament millor fer servir una aplicació com Evernote o Todoist per fer llistes de coses. Les pots classificar amb etiquetes i crear llibretes (carpetes) per emmagatzemar-les. Jo faig servir Evernote per tot. Fins i tot per la llista de la compra o apuntar idees que em venen al cap en qualsevol moment. Trobo a faltar la integració amb Google Calendar o qualsevol altre calendari per tal d’agendar les feines, cosa que sí permet Todoist.\nUn calendari online que puguis consultar o modificar des de qualsevol dispositiu i en qualsevol moment és vital per a la teva organització. Google Calendar és el rei dels calendaris al núvol. Poques coses et puc explicar que no coneguis d’aquest fantàstic servei de Google.\nSi gestiones més d’una xarxa social has de fer servir Hootsuite. Això o tens obertes infinites sessions al navegador. Hootsuite és un software online que et permet gestionar des d’on sol espai els perfils de les xarxes socials més utilitzades. A banda d’això compta amb una característica molt interessant: la possibilitat de programar actualitzacions de les teves xarxes. Així podràs arribar als teus seguidors d’una manera més eficient.\nLa comptabilitat. Aquesta cosa tan…no sé quin adjectiu posar-li 🙂 Però és imprescindible per a la bona marxa del teu negoci i per poder complir amb les teves obligacions fiscals. Tot i que deleguis en un gestor o assesor el càlcul i presentació dels teus impostos, has de saber en tot moment si estàs perdent o guanyant diners per tal de poder prendre decisions. Contasimple és el programa online de facturació que faig servir des de fa gairebé dos anys. És fàcil, ràpid i, un cop més, em permet accedir als comptes del meu negoci des de qualsevol lloc, fins i tot des del mòbil. Pots crear factures i pressupostos en un moment, enviar-les per mail o guardar-les al teu núvol. Realment recomanable.\nEls documents de Google són una altra de les joies de l’imperi Google. Amb aquesta suite pots crear i editar documents de text, fulls de càlcul i presentacions que sempre tindràs disponibles. Especialment interessant per treballar en equip. A més, si vols guardar els arxius al teu ordinador els pots convertir a qualsevol dels formats d’Office de Microsoft.\nQuines d’aquestes aplicacions fas servir? Suggereixes alguna altra? Ens ho pots explicar a través de Linkedin, de Twitter o de Facebook.\nAplicacions al núvolAplicacions per a emprenedorsContasimpleEvernoteGoogle CalendarGoogle DriveHootsuite\n← Google Analytics a WordPress Com fer servir Yoast SEO per aconseguir posicionament natural →


ERC-MES sospita que les cúpules de CiU i PSC han gestat el pacte a Girona - Empordà\nERC-MES sospita que les cúpules de CiU i PSC han gestat el pacte a Girona\nEls republicans afirmen que no volien «entregar un xec en blanc al govern, cosa que sí ha fet el PSC»\nGIRONA | ACN / DDG 11.03.2016 | 06:30\nERC-MES van apuntar ahir a una «intervenció» de les cúpules de CDC i del PSC per justificar el pacte de govern al qual han arribat a Girona aquestes dues formacions. Els republicans van assegurar que existia «preocupació» en la direcció convergent i que «aquest nerviosisme» s'havia transmès a Girona, però va puntualitzar que la cultura d'Esquerra i la de MES?és la de«respecte de l'autonomia local».\nEl grup d'ERC-MES a l'Ajuntament de Girona va apuntar ahir que darrere del pacte de CiU i PSC hi ha hagut la ingerència de les cúpules dels partits. Segons defensen, ells van negociar en tot moment en clau local i sense pressions de la direcció d'ERC. En canvi, van reconèixer que hi havia «nervis» a la direcció nacional de Convergència, que és la que va acabar movent peça perquè es tanqués un acord amb el PSC que garantís l'estabilitat del govern.\nA més, els republicans van acusar de «deslleial» l'alcalde, Albert Ballesta, perquè hauria trencat de manera «unilateral» les negociacions i no es va posar en contacte amb ells per comunicar-los el pacte amb el PSC. ERC-MES van recordar que s'havien posat d'acord amb el sou de l'alcalde i amb el fet reduir el nombre d'assessors del govern i que només faltava aclarir la fórmula dels consells de barri que els republicans proposaven.\nEl grup està molt «molest i dolgut» per les declaracions d'Albert Ballesta. Martí Terés és el que va dur personalment les negociacions amb la regidora Maria Àngels Planas (CDC) i va assegurar que el govern ha volgut prioritzar tenir un govern estable i amb majoria i que han anat a buscar el PSC davant la negativa d'ERC d'entrar el govern. «CiU volia un xec en blanc, com el que ha donat el PSC, i que no qüestionéssim l'operació Ballesta, però nosaltres tenim un model diferent de ciutat i una manera diferent de fer política», va dir.\nEls regidors van afirmar que tenien coneixement que hi havia «nervis» a la cúpula de CiU i que així ho van traslladar al seu partit. Segons asseguren, la direcció tant d'ERC com de MES els va donar llibertat i només els van demanar que posessin «una mica d'oli» a l'hora de negociar però no els va condicionar en cap sentit. «Al contrari, les direccions dels dos partits ens van oferir ajuda per si els necessitàvem amb res, però ens van deixar treballar lliurement», va assegurar la portaveu, Maria Mercè Roca. «Encara no sabem per què les nostres propostes eren inassumibles», va dir Roca.\nEn canvi, creuen que no ha passat el mateix amb el PSC. Segons Terés, hi ha hagut un «canvi d'actitud» del grup socialista que ha permès l'entrada al govern de CiU, quan sempre durant aquests mesos s'havien mostrat molt crítics amb el projecte de ciutat. «Res feia preveure aquest acostament, és més fàcil d'entendre si en aquesta negociació s'hi incorpora un ingredient d'àmbit extern, d'àmbit nacional», va apuntar Terés.\nSegons van afirmar, Ballesta els va posar d'excusa per justificar el pacte amb el PSC. «Entenc que costa explicar un pacte amb el PSC, un partit que ha renunciat al dret a decidir i que està a les antípodes del que defensem els independentistes, però excusar-se en la nostra actitud per justificar el pacte amb el PSC és d'una deslleialtat enorme», va dir Terés.\nTambé va reconèixer que Ballesta els va oferir entrar al govern a canvi de portar la regidoria de Cultura i que s'hi van negar. «Primer cal parlar del model de ciutat i després repartir cadires», va afirmar la portaveu, Maria Mercè Roca. A més, van reconèixer que en l'origen del problema hi ha el fet que els republicans no aprovaven l'operació per situar el número 19 de la candidatura a l'alcaldia. «Ja vam dir que ens semblava un frau democràtic i ho mantenim», va refermar Roca. Per això, ERC-MES va considerar que si Marta Madrenas hagués estat l'opció des d'un primer moment, es podrien haver entès i res d'això hauria passat. «La Marta és una bona candidata, ens podríem haver entès més fàcilment si no hi hagués hagut l'operació Ballesta», va afirmar Terés.


Jornades gastronòmiques de la clova de l'Estartit\nPàgina d'inici\tAgenda\tJornades gastronòmiques de la clova de l'Estartit\nDivina Comèdia. L'infern de Mir Geribert\nDe l'1 de 2017 al 30 de juny de 2017 - L'Estartit (Baix Empordà)\nJornades gastronòmiques de la clova a l'Estartit\nL’Estartit vol retre un homenatge a la cuina marinera, i aquest mes de juny organitza les jornades gastronòmiques de la cuina de la clova. Durant tot el mes els restaurants de la zona que s’han adherit a la iniciativa oferiran plats on els protagonistes són els mol·luscos i bivalves amb closca. Així, doncs, les creacions culinàries combinaran els sabors del mar: escopinyes, cargols de mar, musclos, cloïsses... A més, de segon plat serveixen un peix local. Finalment, el menú ofereix postres amb poma. Tota una oda als ingredients de proximitat i de qualitat i una bona manera de donar a conèixer la gastronomia del municipi, molt marcada per la tradició marinera.\nWeb de Turisme de l'Estartit


→ Servei de traducció a Montcada i Reixac. Traductors a Montcada i Reixac anglès, espanyol, francès, etc.\nTRADUCCIONS MONTCADA I REIXAC I TRADUCTORS MONTCADA I REIXAC\nTraductors i traduccions a Montcada i Reixac\nEn la nostra agència de traductors professionals a Montcada i Reixac, amb més de 18 anys de trajectòria, estem especialitzats en la traducció de tota textos jurats, tècnics, jurídics, científics, mèdics, financers, turístics, informàtics, econòmics, literaris, farmacèutics, químics, de publicitat, de pàgines web, per a hotels i restaurants, per a empreses, sobre alimentació, d’informes, contractes, catàlegs, localització de programari, traduccions financeres i de altres especialitats.\nEn la nostra empresa de traducció comptem amb un ampli i qualificat equip d’intèrprets i traductors a Montcada i Reixac. La nostra agència seleccionarà el millor traductor natiu especialitzat en l’àrea que vostè precisi.\n¿Necessita traductors a Montcada i Reixac?\nEl que més aprecien els nostres clients del nostre servei de traducció professional a Montcada i Reixac són la qualitat, el preu, la rapidesa, l’atenció al client, la disponibilitat, l’adaptació al client i la puntualitat.\nEls preus de les nostres traduccions i interpretacions són molt competitius i sobre els mateixos realitzem grans descomptes per volum (en funció del nombre de paraules). Si necessita traduccions barates a Montcada i Reixac, demani’ns informació sobre la nostra modalitat de traducció low cost per a textos no especialitzats.\nAixí mateix, si precisa traduccions urgents a Montcada i Reixac, la nostra empresa de traductors també podem oferir-li aquest servei.\nLa nostra agència li ofereix traduccions de qualitat a Montcada i Reixac\nEl nostre Sistema de Gestió de la Qualitat per a traduccions sobre la base de la normes de qualitat ISO 9001 i la norma europea de qualitat UNEIX EN 15038 garanteix el rigor i la precisió de les nostres traduccions a Montcada i Reixac\nTots els nostres traductors a Montcada i Reixac són natius de l’idioma de destinació, és a dir, la seva llengua materna.\nEls nostres traductors natiusa Montcada i Reixac són professionals avalats amb una àmplia experiència, formació acadèmica i realitzen només traduccions de textos en els quals estiguin especialitzats.\nFormació dels nostres traductors a Montcada i Reixac perquè compleixin els nostres estàndards de qualitat.\nSi necessita servei de traduccions a Montcada i Reixac nosaltres som la seva millor opció.\nCatalà anglès, anglès català, espanyol anglés i altres combinacions de la nostra empresa de traductors professionals a Montcada i Reixac\nOferim servei de traduccions professionals a Montcada i Reixac del català a l’anglès, de l’anglès al català, de l’espanyol a el anglès i de l’anglès al castellà, de l’espanyol al francès i del francès al castellà, d’espanyol a alemany i d’alemany a castellà, espanyol català i català castellà, espanyol basc i basc castellà, de l’espanyol al gallec i del gallec al castellà, així com a l’i de el valencià, wu, guaraní, wayú, italià, portuguès, romanès, rus, polonès, búlgar, holandès, xinès, àrab, hindi, urdú, neerlandès, amazig / tamazigh, rifeño, ucraïnès, txec, eslovac, croat, eslovè, lituà, estonià, letó, bielorús, japonès i MÉS DE 150 IDIOMES.\nAgència de traduccions jurades a Montcada i Reixac\nTambé oferim el servei de traduccions oficials a Montcada i Reixac, les quals li seran lliurades per missatger en el domicili que ens indiqui. Si és urgent normalment s’intentarà que el traductor certificat estigui el més a prop possible del seu domicili a Montcada i Reixac. En cas contrari, el traductor oficial pot trobar-se en un altre municipi a l’efecte d’aconseguir preus més competitius per a Vostè gràcies a crear economies d’escala. Tots els nostres traductors jurats estan reconeguts pel Ministeri d’Afers exteriors espanyol.\nCerts organismes poden posar problemes si la traducció de partides de naixement, actes de matrimoni, certificats de defunció, certificats d’antecedents penals, demandes i altres documents oficials o escrits a presentar davant aquestes institucions no és jurada per un traductor jurat a Montcada i Reixac reconegut pel Ministeri d’Afers exteriors. Per això, abans d’encarregar una traducció a presentar davant un organisme oficial és necessari que preguntar al mateix si és necessari una traducció oficial o no. En cas que no sigui necessària una traducció certificada és preferible no demanar a l’agència de traductors una traducció jurada oficial a Montcada i Reixac, sinó una normal, ja que és més barata i menys literal.\nLlegir més sobre els nostres traductors oficials a Montcada i Reixac.\nServei d’intèrprets a Montcada i Reixac\nLa nostra agència de traducció també compta amb servei d’interpretació a Montcada i Reixac (traducció oral) en les seves 3 modalitats:\nInterpretacions simultànies a Montcada i Reixac (traduccions per a congressos amb molts participants).\nIntèrprets consecutius a Montcada i Reixac (traduccions per a esdeveniments, conferències i presentacions amb menys assistents).\nInterpretacions a Montcada i Reixac d’enllaç (traduccions per a reunions de negoci amb poques persones, judicis, fires, etc.).\nTambé oferim interpretacions i traduccions professionals en Montcada i Reixac municipis propers a Montcada i Reixac:\nServei de traductors urgent a Santa Coloma de Gramenet\nContacte de la nostra empresa de traducció a Montcada i Reixac\nSi necessita traductor a Montcada i Reixac pot contactar-nos en:\nBarris de Montcada i Reixac en els quals nostra agència ofereix serveis de traducciò\nMontcada i Reixac és una vila i municipi de la comarca del Vallès Occidental, el cap del municipi és a Montcada Centre. Forma part de l’àrea metropolitana de Barcelona. Limita amb els municipis de Barcelona, Cerdanyola del Vallès, Santa Coloma de Gramenet, Badalona, Ripollet, Sant Fost de Campsentelles, Mollet del Vallès, la Llagosta i Barberà del Vallès.


Ets a: Portada > Notícies del circ > En marxa la mesura d'Internacionalització del Pla d'Impuls del Circ\n<< Altres notícies Circ\nEn marxa la mesura d'Internacionalització del Pla d'Impuls del Circ\nOberta la convocatòria per a presentacions de projectes durant el Circ d'Ara Mateix\nL’Associació de Professionals de Circ de Catalunya, com a responsable de la mesura d'Internacionalització del Pla d'Impuls del Circ 2019-2021, convoca la selecció de projectes de creació de circ de companyies catalanes que es presentaran a responsables de programació europeus durant el cicle Circ d'Ara Mateix al Mercat de les Flors.\nConstruïda en tres etapes, la mesura proposa una immersió en el circ fet a Catalunya a un grup de 8 responsables de programació del nord d’Europa que participaran a diferents activitats per conèixer l’actualitat de la creació circense a Catalunya, així com per relacionar-se amb diferents agents del sector. Aquests programadors/es assistiran a Circ d’Ara Mateix 2020, a Fira Trapezi 2021 i al Festival Theater op de Markt 2021 (Bèlgica) on hi haurà una presència accentuada de circ català a cura dels responsables de programació del festival.\nLa present convocatòria té com a objectiu la selecció d’un màxim de 7 projectes que seran presentats en format pitching i d’un màxim de 3 projectes que seran presentats en format work in progress dins del programa d’activitats professionals per al grup de programadors/es europeus durant Circ d’Ara Mateix els dies 17 i 18 d’abril de 2020. Les companyies i artistes seleccionats/des, tant per als pitchings com per als works in progress rebran una píndola de formació per preparar la seva presentació.\nLa presentació de pitchings tindrà lloc el divendres 17 d’abril a la tarda al Mercat de les Flors i la de works in progress el dissabte 18 d’abril al matí a La Central del Circ.\nAquesta convocatòria s’adreça a projectes de creació i us recordem que, els socis i sòcies de l'APCC per a espectacles ja estrenats, teniu a la vostra disposició diversos canals de difusió, el web Circat.cat i el director d'espectacles de la web de l'APCC, a més de la Guia de Companyies. Aquests recursos seran compartits amb el grup de programadors/es.\nAquí podeu consultar les bases de la convocatòria. El formulari per a participar als pitchings el trobareu aqui i el dels work in progress aquí. El termini per a presentar-se s'acaba el 9 de març a les 14h.\nPla Impuls del Circ\nEl Departament de Cultura i l’Associació de Professionals del Circ de Catalunya han posat en marxa, en el marc del segon Pla Integral del Circ, el Pla d’Impuls del Circ (PIC), que compta amb la complicitat de diversos agents del món del circ i de diverses administracions i entitats. El PIC té com a objectiu consolidar el sector del circ a Catalunya des de diferents àmbits i per aquest motiu inclou diverses mesures concretes sobre aspectes com la formació, l’exhibició, la producció, les infraestructures, etc. i compta amb el suport i la complicitat de diverses administracions i entitats del món del circ. Podeu consultar més informació sobre el Pla aquí.


«La Peste» torna a Movistar+ a partir del 15 de novembre - Diari de Girona\n«La Peste» torna a Movistar+ a partir del 15 de novembre\nLa segona temporada de la sèrie se situa a la Sevilla del segle XVI, controlada per la màfia\nPablo Molinero. movistar+\nMovistar+ va anunciar ahir que la segona temporada de La Peste s'estrenarà el pròxim 15 de novembre. La nova entrega constarà de 6 episodis de 45 minuts de durada. Rafael Cobos és el showrunner d'aquesta segona temporada; els dos primers episodis han estat dirigits per Alberto Rodríguez i els restants quatre, per David Ulloa.\nSi la pesta de la primera temporada era una metàfora de l'ésser humà, en la segona temporada la pesta és el crim organitzat: l'amenaça soterrada del gremi dels lladres que controlen la ciutat\nLa segona tanda d'episodis de La Peste manté les dimensions de producció de la primera. Rodada íntegrament a Andalusia i, en la seva major part, en escenaris naturals, ha generat un impacte en la indústria de més de 500 llocs de treball directes de professionals del sector sumats a la participació de més de 2.000 figurants, segons informa l'empresa audiovisual.\nCom explica Cobos, «a la primera temporada ens endinsem en l'univers de La Peste a través de la mirada de Mateo, gairebé un heroi renaixentista, i la Sevilla que vam descobrir en la sèrie la vam veure a través dels ulls d'un malenconiós».\nL'argument comença lluny de Sevilla, al Nou Món, on Mateo (Pablo Molinero) rep una carta de Teresa (Patricia López Arnaiz). Valerio (Sergio Castellanos) està amenaçat de mort per la Garduña i li demana que torni per ajudar-lo: la seva vida corre perill.


Sessions d'assessoraments d'oposicions 2021 per a persones afiliades adscrites a Barcelona\nTots els assessoraments per a les oposicions docents de 2021 estan tancats\nEn aquests assessoraments es treballaran bàsicament aspectes relacionats amb la programació didàctica, les unitats didàctiques i alguns aspectes dels supòsits pràctics i del procés general de les oposicions.\nNomés es pot fer inscripció a un assessorament. La població cal que sigui el territori al qual està adscrita la persona afiliada (Barcelona o Lleida).\nSi ja t'has inscrit, pots consultar l'estat de la teva inscripció.\nEls assessoraments són per a les persones ja afiliades a USTEC·STEs (IAC). A efectes d'aquests assessoraments una persona es considera afiliada si ja ha pagat una quota.\nGrups d'assessoraments 2021\nD'acord amb el Reglament General de Protecció de Dades de la Unió Europea (Reglament UE 2016/679) i amb l'LOPD-GDD 3/2018, autoritzo el Sindicat USTEC·STEs (IAC) a utilitzar les meves dades de contacte per enviar-me informació del sindicat i sobre condicions de treball. També autoritzo USTEC·STEs (IAC) per fer ús de les meves dades bancàries per a les gestions derivades del cobrament de les quotes sindicals.


Tornar a Creure | Casal Loiola\nTu Si Ke Vals\nEucaristia Inaugural curs\nL'Eucaristia al Casal\nTornar a Creure\t- Publicat el03 Gener 2011\nEls grups "Tornar a Creure" inicien el 2011 amb tres propostes interessants i obertes a tothom:\n1) Catequesis amb el P. Francesc Riu, salesià. Analitzarà pedagògicament el missatge del Papa Benet XVI amb motiu de la Jornada Mundial de la Joventut, Madrid 2011. Primera sessió el dia 18 de gener.\n2) Primers Passos: sessions vivencials per a persones que tornen a la Fe i/o que volen aprofundir. en ella. Sessions independents, sense compromís. Et pots presentar quan voguis...!!! Si vols t’esperem el dia 13 de gener.\n3) Tupper Mystik: una presentació càlida de l’Evangeli, en un clima familiar, a domicili. Sense compromís, per a persones entre 25 i 45 anys que busquen a Déu. La propera trobada és el dia 13 de gener (cal trucar al telèfon 618 438 820). Etiquetes tornar a creure\nEs necessita un advocat/da per donar suport a l'Equip de Voluntaris del CIE de Barcelona\nVoluntaris per a una casa d'acollida\ncampanya casal loiola Celebracions CIM creixement humà cursos Espai Ignasià espiritualitat formació gospel jesuïtes Joves Loiola loiola express pregària seminaris taize Universitaris Loiola voluntariat voluntariat loiola xerrades més etiquetes


ELS NúVOLS DE LA IRENE - Ruma\nELS NúVOLS DE LA IRENE. Els núvols de la Irene\nEls núvols de la Irene és el segon conte del recull titulat Sena i Jana. Busquem dins nostre la voluntat i la determinació de no cedir al cansament ni a l?avorriment a l?hora d?aconseguir els nostres somnis. Sobretot, cerquem en el nostre interior la manera d?aconseguir-ho i no ens deixem influenciar pel que diu la gent. La història de la Irene ens obre una finestra. Saltem per la finestra i anem a descobrir el món.


Pablo Marí apunta al Girona\nSegons el DiarideTarragona Pablo Marí apunta al Girona\nEl futbolista valencià, excepte sorpresa d'última hora, deixarà el Nàstic per incorporar-se en les pròximes hores al Girona. Ahir mateix, el defensa va abandonar l'stage de pretemporada grana a la Vall d'en Bas. Ho va fer després de gaudir juntament amb la resta del grup d'un matí en caiac al pantà de Sau. Mentre els seus encara companys gaudien de la tarda lliure per Olot, el central de 22 anys es desplaçava fins a Tarragona per acabar de concretar el seu adéu.\nSerà en una reunió que tindrà lloc aquest mateix matí quan es tanqui el capítol...


OBSAM · Manual d'interpretació d'hàbitats de Menorca\nÉs sabut que el paisatge de Menorca és summament divers a pesar de la petita mida de l’illa. Marines, prats, jonqueres, alocars, llacunes, codolars... de nord a sud i de mar cap a terra, són multitud els ambients i ecosistemes que es poden anar trobant afavorit per la diversitat geològica, les petites variacions de relleu i la històrica ocupació humana. Interpretar i definir les unitats que composen aquest mosaic natural i cultural no és feina fàcil i es pot realitzar des de diferents perspectives. En aquest treball us oferim una eina de fer-ho a través dels hàbitats naturals i les comunitats vegetals.\nFruit de diversos projectes realitzats per l’OBSAM d’inventari i cartografia d’hàbitats sobre el territori insular, sorgeix el Manual d’interpretació d’hàbitats de Menorca. En aquest document es descriuen els 132 hàbitats que s’han cartografiat durant les prospeccions exhaustives a un total de 31 finques agràries que representen 3.420 hectàrees de l’illa. Consideram que aquest grup de finques són representatives del conjunt del paisatge menorquí, de manera que pensam que la majoria d’hàbitats terrestres presents a Menorca queden recollits en aquest manual, i només alguns minoritaris i de petites dimensions s’haurien quedat fora. Es tracta per tant d’un document molt complert però obert a seguir creixent i a ser complementat a mesura que es vagin realitzant nous inventaris o cartografies al llarg del territori menorquí.\nAquest treball ha estat possible gràcies al cofinançament de dos projectes LEADER+: Inventari dels valors rurals en finques adherides al CARB i Inventari dels valors rurals en finques incloses en Llocs d’Interès Comunitari. El resultat es presenta en forma de fitxes descriptives on es dóna el codi CORINE Biotopes; el nom adaptat de l’hàbitat; una breu descripció; la comunitat vegetal o comunitats vegetals associades; un inventari florístic adaptat a la realitat menorquina; una breu descripció de les seves amenaces; la correspondència, si la té, amb l’hàbitat d’interès comunitari; i un conjunt de fotografies que l’il·lustren. A continuació en teniu un exemple.\nClassificació d’hàbitats segons el “CORINE Biotopes Manual”\nLa Comissió Europea, dins de la seva estratègia de conservació del medi ambient, va promoure l’any 1988 el projecte conegut com a “CORINE Biotopes” dintre d’un programa general anomenat “Coordinació de la informació sobre el medi natural” (programa CORINE, per les seves sigles en anglès).\nL’objectiu d’aquest projecte és el de proporcionar una classificació jeràrquica dels hàbitats presents als estats membres de la Unió Europea. Així, es produí la publicació d’un catàleg d’hàbitats anomenat CORINE Biotopes Manual que aplega, descriu i dóna bibliografia d’aquests hàbitats i que es va actualitzant de manera periòdica. La classificació recollida en aquest manual de referènciaés una de les dues classificacions emprades en la descripció d’hàbitats de Menorca.\nLa Directiva Hàbitats\nEl Consell de les Comunitats Europees va aprovar l'any 1992 la Directiva 92/43/CEE, relativa a la conservació dels hàbitats naturals i de la fauna i la flora silvestres, coneguda també com a Directiva d'hàbitats. L'objectiu global de la Directiva és contribuir a garantir la biodiversitat mitjançant la conservació dels hàbitats naturals i de la fauna i flora silvestres en el territori europeu. En aquest context es crea una xarxa d’espais en el territori europeu, la Xarxa Natura 2000, que respon a aquesta necessitat de conservar la biodiversitat.\nEn el seu annex I fa un llistat dels hàbitats d’interès comunitari i hàbitats d’interès comunitari prioritari dels quals es prioritària la seva conservació. A fi de possibilitar la correcta interpretació dels hàbitats llistats a l’Annex I, es publica el “Interpretation Manual of the European Union Habitats” . Aquest manual es presenta com a document científic de referència pel que fa a la descripció d’aquests hàbitats i és un dels emprats per a la classificació en aquest manual.\nLa Xarxa Natura 2000 a Menorca\nA Menorca el 40% del territori insular es troba inclòs dins la Xarxa Natura 2000, 20.111 ha d’espais declarats Lloc d’Importància Comunitària (LIC) i 26.991 ha d’espais declarats Zona d’Especial Protecció per a les Aus (ZEPA). Aquests espais formen part de la xarxa europea amb la finalitat de conservar determinats hàbitats i espècies sobre els quals pesa un cert grau d’amenaça. Alguns d’ells fins i tot s’ha declarat prioritària la seva conservació a escala europea.\nEn aquest sentit , consideram que la cartografia detallada dels hàbitats existents a Menorca es fa imprescindible per tal de poder gestionar correctament de cara a complir els objectius de la Directiva i fer un seguiment de l’estat i evolució dels hàbitats d’interès comunitari existents a Menorca. Creiem també que aquest manual és una contribució al seu coneixement i descripció i pot ajudar a la difusió i conservació dels valors naturals de l’illa.


La directora general d'Ocupació i Formació, Rocío Briones, juntament amb la directora general de Planificació i Estudis del Servef, Eva Hernández, i la directora general de Serveis Socials i Persones en Situació de Dependència, Mercé Martínez i Llopis, han participat a Brussel·les en el seminari 'Enfortint la coordinació entre els serveis d'ocupació i els serveis socials a Espanya: experiències i noves oportunitats', organitzat per la Comissió Europea.\nDurant la trobada a Brussel·les s'ha debatut sobre la necessitat de coordinar les polítiques d'ocupació amb els serveis socials de la Comunitat Valenciana, ja que les persones aturades són, en moltes ocasions, col·lectius vulnerables. Així, han avançat que el Servef implantarà un nou model de polítiques d'ocupació en coordinació amb els serveis socials. "Situar a la persona, la seua atenció i la seua orientació en el centre de les nostres polítiques d'ocupació, aqueix és el nostre repte i el nostre objectiu de cara a programar noves accions", ha indicat Briones sobre aquest tema.\nAixí mateix, les responsables del Servef s'han reunit amb experts de la direcció general d'Ocupació de la Unió Europea (UE). Durant la trobada, han detallat el model que ha engegat la Generalitat per a promoure l'ocupació dels joves, AvalemJoves, un projecte pioner que, com ha explicat Briones, "respon de forma integral i global a tots els grups de joves aturats de la nostra Comunitat"."Mai abans s'havia concebut un pla per a lluitar contra la desocupació juvenil amb una visió tan àmplia i completa", ha afegit Eva Hernández.\nLes responsables del Servef han recordat que la UE va felicitar a la Comunitat Valenciana per l'engegada d'aquest projecte. "Iniciatives com aquesta fan que el nom de la Comunitat siga reconeguda pel seu treball i a poc a poc alcem la hipoteca reputacional", han destacat.\nAixí, les directores generals han recordat com gràcies al treball de l'actual Administració, els valencians han recuperat 56 milions d'euros que la Unió Europea havia bloquejat. "Hem passat d'estar investigats a Europa al fet que se'ns felicite per projectes", han continuat.\nD'altra banda, durant la trobada li han traslladat "la preocupació del Govern valencià per la situació a Espanya del programa de Garantia Juvenil. La Unió Europea ha alertat a Espanya dels baixos índexs de participació dels joves aturats el que pot suposar, segons han expressat les responsables del Servef, "una pèrdua de fons europeus per a lluitar contra la desocupació juvenil".


Converteix Auroracoins (AUR) i BetaCoins (BET) : Canvi de divises Calculadora de conversió\nAuroracoin (AUR) i BetaCoin (BET) Canvi de divises Calculadora de conversió\nAquest Auroracoin i BetaCoin convertidor està al dia amb tipus de canvi de 20 maig 2019.\nIntrodueixi l'import que voleu convertir a la casella a l'esquerra de Auroracoin. Utilitzeu les monedes "swap" per fer BetaCoin la moneda per defecte. Fer clic a BetaCoins o Auroracoins per convertir entre aquesta moneda i totes les altres monedes.\nThe Auroracoin és la moneda en la cap dels països. The BetaCoin és la moneda en la cap dels països. El símbol per AUR pot ser escrit AUR. El símbol per BET pot ser escrit BET. La taxa de canvi de the Auroracoin es va actualitzar per última vegada el 20 maig 2019 de coinmarketcap.com. La taxa de canvi de the BetaCoin es va actualitzar per última vegada el 20 maig 2019 de coinmarketcap.com. La AUR factor de conversió té 12 dígits significatius. La BET factor de conversió té 12 dígits significatius.